CELEX: 62005CO0227
Language: da
Date: 2006-04-06 00:00:00
Title: Kendelse afsagt af Domstolens Tredje Afdeling den 6. april 2006.#Daniel Halbritter mod Freistaat Bayern.#Anmodning om præjudiciel afgørelse: Bayerisches Verwaltungsgericht München - Tyskland.#Procesreglementets artikel 104, stk. 3, første afsnit - direktiv 91/439/EØF - gensidig anerkendelse af kørekort - frakendelse af kørekort i én medlemsstat sammen med et midlertidigt forbud mod at erhverve nyt kørekort - kørekørt udstedt i en anden medlemsstat efter udløbet af den midlertidige forbudsperiode - anerkendelse og ombytning af dette kørekort i den første medlemsstat - fremlæggelse af en trafikegnethedsrapport krævet i henhold til de nationale bestemmelser.#Sag C-227/05.

Domstolens kendelse (Tredje Afdeling) af 6. april 2006 – Halbritter
      (sag C-227/05)
      »Procesreglementets artikel 104, stk. 3, første afsnit – direktiv 91/439/EØF – gensidig anerkendelse af kørekort – frakendelse
         af kørekort i én medlemsstat sammen med et midlertidigt forbud mod at erhverve nyt kørekort – kørekørt udstedt i en anden
         medlemsstat efter udløbet af den midlertidige forbudsperiode – anerkendelse og ombytning af dette kørekort i den første medlemsstat
         – fremlæggelse af en trafikegnethedsrapport krævet i henhold til de nationale bestemmelser«
      
      Fri bevægelighed for personer – etableringsfrihed – kørekort – direktiv 91/439 (Rådets direktiv 91/439, art. 1, stk. 2, og art. 8, stk. 2 og 4) (jf. præmis 29, 32 og 39 samt domskl. 1
         og 2)
      
      Angående
      
         Anmodning om præjudiciel afgørelse – Bayerisches Verwaltungsgericht München – fortolkning af artikel 1, stk. 2, og artikel
                  8, stk. 2 og 4, i Rådets direktiv 91/439/EØF af 29. juli 1991 om kørekort (EFT L 237, s.1) – afslag på at anerkende gyldigheden
                  af eller afslag på at ombytte et kørekort, der er udstedt efter udløb af en frakendelsesperiode, men af en anden medlemsstat,
                  idet kørekortets indehaver har fået frakendt sit nationale kørekort på grund af brug af euforiserende stoffer – forpligtelse
                  til at underkaste sig en prøve til kontrol af færdigheder og adfærd.
               
            Konklusion
      
         
                   
               
               
                  
               
               
                  Artikel 1, stk. 2, sammenholdt med artikel 8, stk. 2 og 4, i Rådets direktiv 91/439/EØF af 29. juli 1991 om kørekort, som
                     ændret ved Rådets direktiv 97/26/EF af 2. juni 1997, er til hinder for, at en medlemsstat på sit område afviser at anerkende
                     førerret i henhold til et kørekort, der er udstedt i en anden medlemsstat, og følgelig gyldigheden af det nævnte kørekort
                     under henvisning til, at indehaveren af kørekortet, som på den førstnævnte medlemsstats område har været undergivet en foranstaltning
                     om inddragelse af et tidligere udstedt kørekort, ikke har underkastet sig den egnethedskontrol, som i henhold til retsforskrifterne
                     i denne stat kræves for at udstede et nyt kørekort efter frakendelsen, når det midlertidige forbud mod at generhverve kørekort,
                     som frakendelsen var forbundet med, var udløbet, inden kørekortet blev udstedt af den anden medlemsstat
                  
               
            
         
                   
               
               
                  
               
               
                  Artikel 1, stk. 2, sammenholdt med artikel 8, stk. 2 og 4, i direktiv 91/439, som ændret ved Rådets direktiv 97/26, er til
                     hinder for, at en medlemsstat, der under omstændigheder som de i hovedsagen omhandlede er blevet anmodet om at ombytte et
                     gyldigt kørekort, udstedt i en anden medlemsstat, til et nationalt kørekort, kan betinge denne ombytning af, at der foretages
                     en ny prøve til kontrol af færdigheder og adfærd af ansøgeren – hvilken der i henhold til den første stats nationale ret stilles
                     krav om med henblik på at fjerne tvivl i så henseende på grundlag af omstændigheder, der allerede forelå på det tidspunkt,
                     hvor kørekortet blev udstedt i den anden medlemsstat.